ທ່ານໄບເດິນ ມອງເຫັນຂີດໝາຍຂອງໂອກາດ ໃນຂັ້ນຕອນ ການສ້າງສັນຕິພາບ ໃນພາກຕາເວັນອອກກາງ
ຂ່າວສຳຄັນອື່ນໆ: ທ່ານເກດສ໌ ໄດ້ເຕືອນວ່າ ການສູ້ຣົບ ທີ່ຍາກລຳບາກ ຍັງຂວາງໜ້າ ໃນອັຟການິສຖານ; ກຸ່ມທາລີບານປາກິສຖານ ອ້າງເອົາຄວາມຮັບຜິດຊອບ ໃນການໂຈ
ຮອງປະທາ ນາທິບໍດີ ສະຫະຣັດ ທ່ານ JOE BIDEN ກ່າວວ່າ ຂໍ້ຕົກລົງລະຫວ່າງ ອິສຣາແອລ ແລະປາແລສໄຕນ໌ ທີ່ຈະເລີ້ມ ເປີດການເຈຣະ ຈາກັນທາງອ້ອມແມ່ນເປັນຂີດໝາຍ ຂອງໂອກາດ ໃນຂັ້ນຕອນ ຂອງການສ້າງສັນຕິພາບ ທ່ານ BIDENໃຫ້ທັສນະດັ່ງກ່າວ ໃນວັນອັງຄານມື້ນີ້ ກ່ອນການພົບປະ ທີ່ນະຄອນເຈຣູຊາແລັມກັບປະທານາທິບໍດີ ອິສຣາແອລທ່ານ SHIMON PERES ການຢ້ຽມຢາມ ຂອງທ່ານ BIDENຄັງນີ້ ແມ່ນເປັນການຢ້ຽມຢາມ ອິສຣາແອລ ແລະເຂດຝັ່ງຕາເວັນຕົກ ຂອງແມ່ນຳຈໍແດັນໂດຍເຈົ້າໜ້າທີ່ ຂັ້ນສູງທີ່ສຸດ ຂອງສະຫະຣັດ ນັບແຕ່ຣັຖບານ ທ່ານໂອບາມາເຂົ້າຮັບໜ້າທີ່ ເມື່ອນຶ່ງປີກວ່າໆ ຜ່ານມາແລ້ວນັ້ນ ຮອງປະທານາທິບໍດີ ສະຫະຣັດມີກຳນົດທີ່ຈະພົບປະ ກັບນາຍົກຣັຖມຸນຕຣີ ອິສຣາແອລ ທ່ານ BENJAMIN NETANYAHUໃນວັນອັງຄານມື້ນີ້ ແລະປະທານາທິບໍດີປາແລສໄຕນ໌ ທ່ານ MAHMOUD ABBAS ທີ່ເມືອງRAMALLAH ໃນວັນພຸດມື້ອື່ນ ເຈົ້າໜ້າທີ່ ສະຫະຣັດ ກ່າວໃນມື້ວານນີ້ວ່າທັງສອງຝ່າຍ ໄດ້ຕົກລົງ ທີ່ຈະເລີ້ມ ການເຈຣະຈາທາງອ້ອມ ໂດຍຜ່ານສະຫະຣັດທີ່ເປັນຄົນກາງ ຫລັງຈາກໄດ້ມີການຢຸດຊະງັກລົງ ເປັນເວລາ 14 ເດືອນ ຣັຖມຸນຕຣີກະຊວງປ້ອງກັນ ປະເທດ ສະຫະຣັດ ທ່ານ ROBERT GATESກຳລັງຢູ່ທີ່ ພາກໃຕ້ອັຟການິສຖານ ເພື່ອສົນທະນາຫາຣື ກັບພວກນາຍພົນ ສະຫະຣັດແລະອັງກິດ ທີ່ກຳກັບນຳ ການບຸກໂຈມຕີ ຕໍ່ພວກຫົວຮຸນແຮງ ທາລີບານທີ່ນັ້ນ ທ່ານGATES ໄດ້ເດີນທາງ ຈາກນະຄອນຫລວງກາບູລ ໄປຍັງແຂວງ ການດາຮາ ໃນວັນອັງຄານມື້ນີ້ ກ່ອນໜ້ານີ້ ທ່ານເວົ້າວ່າ ທ່ານມີກຳລັງໃຈ ຈາກຄວາມກ້າວໜ້າ ທີ່ໄດ້ຮັບໃນການບຸກໂຈມຕີ ທີ່ເມືອງ MARJAH ໃນແຂວງ HELMAND ທີ່ຕິດກັບ ແຂວງການດາຮານັ້ນ ແຕ່ຂະນະດຽວກັນ ທ່ານກໍເຕືອນວ່າ ການສູ້ຣົບ ທີ່ຍາກລຳບາກ ຍັງຂວາງໜ້າຢູ່ສຳລັບທະຫານ ຂອງອົງການເນໂຕ້ ກຳລັງຂອງອົງການເນໂຕ້ ແລະອັຟການິສຖານພວມກວດລ້າງ ພວກກະບົດ ອອກຈາກເມືອງ MARJAH ໃນການເປີດສາກ ບຸກໂຈມຕີທີ່ເລີ້ມຂຶ້ນໃນ ເດືອນແລ້ວ ເພື່ອອຳນວຍໃຫ້ ພວກເຈົ້າໜ້າທີ່ ອັຟການິສຖານເຂົ້າຄວບຄຸມເມືອງ ດັ່ງກ່າວຄືນໃໝ່ ທີ່ນະຄອນຫລວງກາບູລ ທ່ານ GATES ໄດ້ພົບປະກັບຜູ້ບັນຊາການ ກຳລັງທະຫານສະຫະຣັດ ໃນອັຟການິສຖານ ນາຍພົນ STANLEYMcCHRYSTAL ທີ່ກ່າວວ່າ ເປົ້າໝາຍໃນຂັ້ນຕໍ່ໄປ ຂອງທ່ານກໍຄືເຂົ້າຢຶດເອົາການດາຮາຄືນ ຊຶ່ງເປັນທີ່ໝັ້ນ ມາແຕ່ໃດໆ ຂອງພວກກະບົດທາລີບານນັ້ນ ກຸ່ມທາລີບານ ໃນປາກິສຖານ ໄດ້ອ້າງເອົາ ຄວາມຮັບຜິດຊອບໃນການໂຈມຕີ ສະລະຊີບ ທີ່ເຮັດໃຫ້ມີ ຜູ້ເສັຽຊີວິດຢ່າງນ້ອຍ 13 ຄົນແລະບາດເຈັບອີກ 70 ຄົນ ທີ່ນະຄອນລາຮໍ ຫົວເມືອງໃຫຍ່ ອັນດັບ 2 ຂອງປາກິສຖານໃນມື້ວານນີ້ ນາຍ AZAM TARIQ ໂຄສົກຂອງ ກຸ່ມທາລີບານກ່າວວ່າ ການໂຈມຕີໃນຕອນເຊົ້າວັນຈັນນັ້ນ ແມ່ນເພື່ອແກ້ແຄ້ນ ຕໍ່ການໂຈມຕີ ໂດຍເຮືອບິນທີ່ບໍ່ມີຄົນຂັບ ຂອງສະຫະຣັດ ແລະການປະຕິບັດງານ ຂອງກອງທັບ ປາກິສຖານໃນເຂດຊົນເຜົ່າ ຕິດກັບຊາຍແດນ ອັຟການິສຖານນັ້ນ ເຈົ້າໜ້າທີ່ທ້ອງຖິ່ນກ່າວວ່າການໂຈມຕີ ດ້ວຍຣະເບີດຣົດ ສະລະຊີບທີ່ວ່ານີ້ ມີຂຶ້ນຢູ່ຂ້າງນອກ ຕຶກໂຮງການຜແນກສືບສວນ ຂອງຣັຖບານກາງ ປາກິສຖານ ພວກເຈົ້າໜ້າທີ່ ກະປະມານວ່າມີການໃຊ້ດິນຣະເບີດ ໜັກເຖິງ 600 ກິໂລ ໃນການໂຈມຕີດັ່ງກ່າວ ທີ່ເຮັດໃຫ້ໂຮງການທີ່ເປັນຕຶກ 2 ຊັ້ນນັ້ນ ພັງລົງ ແລະສ້າງຄວາມເສັຽຫາຍ ໃຫ້ແກ່ເຮືອນຊານຂອງປະຊາຊົນ ທີ່ຕັ້ງຢູ່ໃກ້ຄຽງ ບໍ່ເທົ່າໃດຊົ່ວໂມງຕໍ່ມາ ກໍໄດ້ມີການໂຈມຕີດ້ວຍລູກສອນໄຟ ທີ່ສົງສັຍວ່າ ມາຈາກເຮືອບິນ ທີ່ບໍ່ມີຄົນຂັບ ຂອງສະຫະຣັດໃນເຂດຊົນເຜົ່າ WAZIRISTAN ເໜືອ ທີ່ເຮັດໃຫ້ມີຜູ້ເສັຽຊີວິດ 5 ຄົນ ແລະບາດເຈັບຢ່າງນ້ອຍຄົນນຶ່ງ ຕຳຣວດອິນໂດເນເຊັຽ ກ່າວວ່າ ກຳລັງຕໍ່ຕ້ານ ພວກກໍ່ການຮ້າຍໄດ້ສັງຫານ ຜູ້ຕ້ອງສົງສັຍວ່າ ເປັນຜູ້ກໍ່ການຮ້າຍ 1 ຄົນ ແລະຈັບໄດ້ອີກ 2 ຄົນໃນການບຸກເຂົ້າໄປ ກວດຄົ້ນ ທີ່ເກາະ JAVA ໃນວັນອັງຄານມື້ນີ້ ຜູ້ບັນຊາການໜ່ວຍຕໍ່ຕ້ານ ພວກກໍ່ການຮ້າຍ ຂອງອິນໂດເນເຊັຽ ນາຍພົນຈັດຕະວາຕຳຣວດ TITOKARNAVIAN ກ່າວວ່າ ຜູ້ຕ້ອງສົງສັຍ ເຫລົ່ານີ້ ມີສ່ວນພົວພັນກັບ ກຸ່ມກໍ່ການຮ້າຍທີ່ຢູ່ໃນເຂດ ພາກຕາເວັນຕົກ ຂອງແຂວງອາເຈ່ ເຈົ້າໜ້າທີ່ເວົ້າວ່າຜູ້ຊາຍທີ່ຖືກຂ້າຕາຍ ອາດແມ່ນນາຍ DULMATIN ນຶ່ງໃນບັນດາຜູ້ນຳ ອະວຸໂສຂອງກຸ່ມຫົວຮຸນແຮງ JEMAAH ISLAMIYA ທີ່ທາງການອິນໂດເນເຊັຽ ຕ້ອງການໂຕຫລາຍທີ່ສຸດ ຊຶ່ງໄດ້ຖືກຖິ້ມໂທດໃສ່ວ່າ ເປັນຜູ້ຮັບຜິດຊອບ ໃນການວາງຣະເບີດທີ່ເກາະບາຫລີ ເມື່ອປີ 2002 ທີ່ເຮັດໃຫ້ມີຜູ້ເສັຽຊີວິດ 202 ຄົນນັ້ນ ຕຳຣວດກ່າວວ່າ ຕົນພວມທຳການ ພິສູດຊາກສົບ ຜູ້ເສັຽຊີວິດຄົນນີ້ຢູ່ ສ່ວນຜູ້ບັນຊາການ ຕຳຣວດແຫ່ງຊາດ ອິນໂດເນເຊັຽ ທ່ານ BAMBANG HANDARSO DANURIກ່າວໃນມື້ວານນີ້ວ່າ ມີ 18 ຄົນຖືກຈັບ ນັບແຕ່ໄດ້ມີການປາບປາມ ກຸ່ມກໍ່ການຮ້າຍໃນແຂວງອາເຈ່ ຊຶ່ງເລີ້ມຂຶ້ນ ໃນເດືອນແລ້ວນີ້ ກຸ່ມປົກປ້ອງສິດທິ ມະນຸດກຸ່ມນຶ່ງທີ່ມີສຳນັກງານ ໃນສະຫະຣັດກ່າວວ່າ ບັງກລາແດັສ ໄດ້ບັງຄັບໃຫ້ ພວກຊົນເຜົ່າROHINGYA ທີ່ນັບຖືສາສນາອິສລາມ ຈາກມຽນມາ ຊຶ່ງເປັນປະເທດເພື່ອນບ້ານໃຫ້ເຂົ້າໄປຢູ່ໃນສູນຊົ່ວຄາວ ບ່ອນທີ່ພວກເຂົາເຈົ້າ ປະເຊີນກັບຄວາມອຶດຢາກນັ້ນ ໃນລາຍງານສະບັບນຶ່ງ ທີ່ພິມເຜີຍແຜ່ ໃນວັນອັງຄານມື້ນີ້ ກຸ່ມນາຍແພດເພື່ອສິດທິມະນຸດ ໄດ້ກ່າວເຖິງສູນອົພຍົບຊົ່ວຄາວ ຂອງບັງກລາແດັສນັ້ນວ່າເປັນຄຸກກາງແຈ້ງ ສຳລັບພວກອົພຍົບເຜົ່າ ROHINGYA ທີ່ບໍ່ໄດ້ຈົດທະບຽນ ລາຍງານເວົ້າວ່າ ພວກອົພຍົບເຫຼົ່ານີ້ ພວມປະເຊີນກັບ ຄວາມອຶດຫິວ ຍ້ອນຣັຖບານບັງກລາແດັສ ໄດ້ຂັງຂວາງບໍ່ໃຫ້ ບັນດາອົງການ ໃຫ້ຄວາມຊ່ອຍເຫລືອຕ່າງໆນຳເອົາອາຫານການກິນ ໄປແຈກຢາຍ ຢູ່ທີ່ສູນຕ່າງໆ ຊົນເຜົ່າ ROHINGYAຈຳນວນຫລາຍພັນຄົນ ໄດ້ພາກັນຂ້າມຊ້າຍແດນ ຈາກຣັດ RAKINE ຊຶ່ງຕັ້ງຢູ່ໃນພາກເໜືອຂອງມຽນມາ ເຂົ້າໄປໃນບັງກລາແດັສ ໃນໄລຍະສອງ-ສາມປີ ຜ່ານມານີ້ ຈຳນວນນຶ່ງແມ່ນພາກັນຫລົບໜີ ຄວາມວຸ້ນວາຍ ມຽນມາໃຫ້ລາຍລະອຽດເປັນເທື່ອທຳ ອິດ ກ່ຽວກັບກົດໝາຍການປ່ອນບັດ ທີ່ມີການ ຄອງຄອຍຖ້າ ມາເປັນເວລາດົນນານແລ້ວນັ້ນ ໃນວັນອັງຄານມື້ນີ້ໂດຍເປີດເຜີຍໃຫ້ຊາບວ່າ ຣັຖບານທະຫານ ຈະເປັນຜູ້ເລືອກເອົາຄະນະກັມມະການເລືອກຕັ້ງ ຊຸດໃໝ່ຂອງປະເທດທັງໝົດ ຣັຖບານມຽນມາ ໄດ້ປະກາດໃຊ້ກົດໝາຍໃໝ່ 5 ສະບັບ ໃນມື້ວັນຈັນວານນີ້ ກ່ອນການເລືອກຕັ້ງທີ່ມີການໃຫ້ຄຳໝັ້ນສັນຍາວ່າ ຈະມີຂຶ້ນ ພາຍໃນທ້າຍປີນີ້ ຣັຖບານທະຫານຍັງບໍ່ທັນແຈ້ງໃຫ້ຊາບ ກ່ຽວກັບການປ່ອນບັດ ຂອງມຽນມາ ຊຶ່ງມີຂຶ້ນເປັນເທື່ອທຳອິດໃນຮອບ 20 ປີ ໃນວັນອັງຄານມື້ນີ້ ໜັງສືພິມ ຂອງທາງການມຽນມາໄດ້ພາກັນພິມເຜີຍແຜ່ ກົດໝາຍສະບັບທຳອິດ ທີ່ມີຊື່ວ່າ“ກົດໝາຍວ່າດ້ວຍຄະນະກັມການເລືອກຕັ້ງ ຂອງສະຫະພາບ” ທີ່ລົງນາມໂດຍ ນາຍພົນອະວຸໂສTHAN SHWE ກົດໝາຍດັ່ງກ່າວນີ້ ເວົ້າວ່າ ຣັຖບານຈະເປັນຜູ້ແຕ່ງຕັ້ງຄະນະກັມມະການເລືອກຕັ້ງ ທັງ 5 ຄົນ ຊຶ່ງຈະເປັນຜູ້ຮັບຜິດຊອບກ່ຽວກັບການກຳນົດເຂດເລືອກຕັ້ງ ເຮັດບັນຊີລາຍຊື່ ແລະກຳກັບນຳພັກການເມືອງຕ່າງໆເພື່ອປະຕິບັດໜ້າທີ່ ຕາມທີ່ກົດໝາຍ ໄດ້ກຳນົດໄວ້ ໃນວັນຈັນວານນີ້ປະທານາ ທິບໍດີ ສະຫະຣັດ ທ່ານ BARACKOBAMA ຮ່ວມກັບບັນດາ ຜູ້ນຳຄົນອື່ນໆຂອງໂລກ ແລະບັນດາ ອົງການຈັດຕັ້ງນາໆຊາດໄດ້ພາກັນຮຽກຮ້ອງ ໃຫ້ພວກແມ່ຍິງ ມີສິດທິ ແລະໂອກາດຫລາຍຂຶ້ນ ໃນພິທີຢູ່ທີ່ທຳນຽບຂາວ ຈັດຂຶ້ນເພື່ອເປັນຂີດໝາຍ ວັນແມ່ຍິງສາກົນ ຊຶ່ງສະຕຣີໝາຍເລກນຶ່ງ ທ່ານນາງ MICHELLE OBAMA ກໍໄດ້ໄປຮ່ວມນຳນັ້ນປະທານາທິບໍດີໂອບາມາ ໄດ້ໃຫ້ຄຳໝັ້ນສັນຍາ ທີ່ຈະດຳເນີນງານເພື່ອໃຫ້ອຳນາດເພີ້ມຂຶ້ນ ແກ່ພວກແມ່ຍິງ ທັງຢູ່ພາຍໃນ ສະຫະຣັດ ແລະຕ່າງປະເທດ ທ່ານ OBAMA ໄດ້ກ່າວຊົມເຊີຍ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງHILLARY CLINTON ຊຶ່ງກໍໄດ້ໄປຮ່ວມພິທີີ ຄືກັນນັ້ນ ສຳລັບການດຳເນີນຄວາມພພະຍາຍາມ ມາເປັນເວລາດົນນານ ຂອງທ່ານນາງ ເພື່ອສິດທິຂອງພວກແມ່ຍິງ ກ່ອນໜ້ານີ້ ທ່ານນາງ CLINTON ໄດ້ຮຽກຮ້ອງໃຫ້ ໂລກສະທ້ອນໃຫ້ເຫັນເຖິງຄວາມກ້າວໜ້າ ໃນການຊຸກຍູ້ ສິດທິຂອງພວກແມ່ຍິງ ສ່ວນທ່ານນາງ MADELEINEALBRIGHT ຣັຖມຸນຕຣີ ການຕ່າງປະເທດ ແມ່ຍິງຄົນທຳອິດ ຂອງສະຫະຣັດກ່າວວ່າເຖິງແມ່ນພວກແມ່ຍິງ ໃນທົ່ວໂລກ ໄດ້ຮັບຄວາມກ້າວໜ້າ ຢ່າງໃຫຍ່ຫລວງກໍຈິງແຕ່ພວກເຂົາເຈົ້າ ກໍຍັງປະເຊີນ ກັບສະພາບການໂຕຈິງ ທີ່ບໍ່ເປັນຜົນດີຢູ່ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ